Asumaniemi

"Mä yks!" (Eemeli Louhimies Asumaniemenä vuoden 2017 elokuvassa Tuntematon sotilas)

## Henkilötiedot

### Kuolema

Kaatuu iskuryhmän hyökkäyksessä loppukesästä 1944 sydämeen osuneesta luodista.

## Muita tietoja

### Näyttelijät

Vili Auvinen (Tuntematon sotilas, 1955), Eemeli Louhimies (Tuntematon sotilas, 2017)

> *Pojassa oli kyllä aineksia vaikka mihin. Häntä vaivasi jokin suunnaton levottomuus. Hetkeäkään hänen kaiki ruumiinosansa eivät olleet paikoillaan. Silmät etsivät jatkuvasti jotakin uutta nähtävää. Hän tuli toimeen melkein olemattomalla unella eikä kuitenkaan koskaan osoittanut mitään merkkejä väsymyksestä. Hän suorastaan himoitsi toimintaa ja osoitti selvästi nauttivansa vaarasta.*
>
>

Sotamies **Usko** **Asumaniemi** tulee kolmannen joukkueen ensimmäiseen puolijoukkueeseen täydennysmiehenä vuonna 1944.

## Rooli

Asumaniemi on naiivi, nuori sotilas joka rakastaa taisteluita. Hän ei ilmeisesti myöskään usko, että voi kaatua sodassa hetkenä minä hyvänsä. Vielä toissa vuonna eli jo sodan ollessa käynnissä, hän oli ollut koulussa. Asumaniemi tunnetaan näsäviisaista kommenteistaan palvelustovereilleen ja hyvästä kunnostaan. Hän kuntoili niin koulutuksessa kuin rintamalla aina kun mahdollista ja oli hyväkuntoisuudestaan johtuen erinomainen syöksymään ja heittämään käsikranaatteja. Hänellä oli tapana esittää pääasiassa piirretyistä elokuvista omaksuttuja ääntelyitä, joilla hän kuvasi luotien lentoa ja käsikranaatin heittoa.

## Henkilökohtainen ase

Asumaniemen tullessa rintamalle hänellä on muiden alokkaiden tavoin sotilaskivääri. Asumaniemen osoitettua kykynsä sotilaana hän vaihtaa Suomi-konepistooliin. Kirjassa hänellä on jo sillan räjäytyskohtauksessa konepistooli, koska hänen mainitaan tyhjentäneen lippaan toisensa perään. Laineen elokuvassa hänen aseensa vaihtuu Rokan haavoittumisen jälkeen. Louhimiehen elokuvassa hänellä on ensimmäisessä kohtauksessa sotilaskivääri, mutta ase vaihtuu ennen Rokan johtamaa vastaiskua konepistooliin. Hän kuolee vaihtaessaan lipasta konepistooliinsa.

## Kuolema

Asumaniemi kaatuu viimeisessä taistelussa, viimeisenä sotilaana sydämeen osuneesta luodista vuonna 1944.

## Trivia

* Tuntemattomassa sotilaassa Asumaniemen etunimeä ei kerrota, mutta Toinen tuntematon-novellikokoelmassa sen mainitaan olevan Usko. Internetissä hänen koko nimekseen on spekuloitu esimerkiksi Usko Emil Asumaniemeä.
* Romaanin kertojan mukaan Asumaniemen kasvoille jää hänen kuollessaan "hieman lapsellisen ihmettelevä ilme", ja häntä kuvaillaan myös yhdeksi kauneimmista ruumiista, joita muut ovat sodan aikana nähneet.
* Asumaniemi puhuu sota-ajan Helsingin slangia.
* Kirjassa Asumaniemi mainitaan vaaleahiuksiseksi, mutta häntä esittävät tummahiuksiset näyttelijät niin Laineen kuin Louhimiehen elokuvissa.

## Sitaatteja

> "Missä täällä niitä ryssiä on, että saa ruveta tappaan?"
>
>

(Asumaniemen ensimmäinen repliikki)

> "Mä osasin. Hei, mä osasin. Kattokaa... Se on tuolla pensaan juuressa..."
>
>

(Asumaniemi kaataa vihollisen joen penkalla)

> "Tuon mutkan takana on slobo. Mä tapan sen ensin."
>
>

(Asumaniemi suunnittelee taisteluhaudan puhdistuksen jatkoa)

> "Pojat, mun loppu lippaat. Onks kellä antaa?"
>
>

(Asumaniemen toiseksi viimeiset sanat)

> "Se on vasemmalla puolella... Sydän on vasemmalla puolella..."
>
>

(Asumaniemen viimeiset sanat)

1. ↑ Linna. Väinö 1954. Tuntematon sotilas. s. 431
2. ↑ Linna. Väinö 1954. Tuntematon sotilas. s. 440
3. ↑ Linna. Väinö 1954. Tuntematon sotilas. s. 434
4. ↑ Linna. Väinö 1954. Tuntematon sotilas. s. 430
5. ↑ Linna. Väinö 1954. Tuntematon sotilas. s. 424
6. ↑ Linna. Väinö 1954. Tuntematon sotilas. s. 365